SET ปิดบวก 8 จุดตามตปท. หลัง “ทรัมป์” ส่งสัญญาณบรรลุข้อตกลงการค้าจีนเร็วกว่าคาด
SET ปิดบวก 8 จุดตามตปท. หลัง "ทรัมป์" ส่งสัญญาณบรรลุข้อตกลงการค้าจีนเร็วกว่าคาด
SET ปิดบวก 8 จุดตามตปท. หลัง "ทรัมป์" ส่งสัญญาณบรรลุข้อตกลงการค้าจีนเร็วกว่าคาด
26 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,636.75 จุด บวก 8.37 จุด หรือ 0.51% มูลค่าการซื้อขาย 4.73 หมื่นล้านบาท
10 หุ้นดันดัชนีวันนี้

ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยปรับตัวขึ้นมาในทิศทางเดียวกับตลาดหุ้นภูมิภาค หลังจากที่นายโดนัลด์ ทรัมป์ ประธานาธิบดีสหรัฐ ออกมาระบุว่าสหรัฐจะสามารถทำข้อตกลงการค้ากับจีนเร็วกว่าที่คาดไว้ ขณะที่มีรายงานข่าวระบุว่าจีนเตรียมสั่งซื้อเนื้อสุกรจากสหรัฐเพิ่มขึ้น ทำให้ Sentiment การเจรจาในเดือนต.ค.นี้มีทิศทางที่ดี
ขณะเดียวกันตลาดยังคาดหวังเรื่องการทำราคาปิดสิ้นงวดบัญชี (Window Dressing) ในช่วงปิดไตรมาส 3/62 ด้วย โดยตลาดยังเหลือวันทำการอีก 1-2 วันก่อนสิ้นเดือน ก.ย.นี้ ทำให้ภาพตลาดน่าจะยังรีบาวด์ต่อเนื่อง แต่ปริมาณการซื้อขายช่วงนี้อาจจะยังไม่มากนัก เนื่องจากสภาพคล่องถูกดึงออกไปเพื่อจองซื้อหุ้นของบมจ.แอสเสท เวิรด์ คอร์ป (AWC) ที่จะเปิดเสนอขายให้ประชาชนทั่วไปครั้งแรก (IPO)
ส่วนกรณีที่คณะกรรมการนโยบายการเงิน (กนง.) ปรับลดคาดการณ์เศรษฐกิจไทยปี 62 เหลือเติบโตเพียง 2.8% ต่ำกว่าที่ประเมินไว้เดิมที่ 3.3% นั้น ตลาดปรับลงซึมซับข่าวดังกล่าวไปแล้ว แต่ยังไม่มีปัจจัยขับเคลื่อนใหม่เข้ามาทำให้ดัชนีขยับขึ้นแรง คงเป็นลักษณะของการประคองตัว
สำหรับแนวโน้มการซื้อขายวันพรุ่งนี้ (27 ก.ย.) คาดว่าตลาดหุ้นไทยยังมีทิศทางที่ดี แต่มูลค่าซื้อขายอาจจะยังไม่มากนัก โดยมองแนวรับที่ 1,630 จุด และแนวต้านที่ 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 3,218.25 ล้านบาท ปิดที่ 79.75 บาท ลดลง 0.25 บาท
PTT มูลค่าการซื้อขาย 1,930.46 ล้านบาท ปิดที่ 46.00 บาท ราคาไม่เปลี่ยนแปลง
ADVANC มูลค่าการซื้อขาย 1,530.73 ล้านบาท ปิดที่ 220.00 บาท เพิ่มขึ้น 5.00 บาท
GULF มูลค่าการซื้อขาย 1,441.96 ล้านบาท ปิดที่ 157.50 บาท เพิ่มขึ้น 5.50 บาท
KBANK มูลค่าการซื้อขาย 1,319.88 ล้านบาท ปิดที่ 159.50 บาท ลดลง 2.00 บาท